ఆగ్రా, డిసెంబరు 17: ఆలూ రైతుకు గడ్డుకాలం దాపురించింది. ఎన్నడూ లేనివిధంగా ఆలుగడ్డల ధర ఒక్కసారిగా పతనమైంది. హోల్సేల్ మార్కెట్లో 50 కేజీల బ్యాగ్ కేవలం రూ.10 మాత్రమే పలుకుతోంది. అంటే కిలో ధర కేవలం 20పైసలే అన్నమాట. గత జూలైలో ఇదే బ్యాగ్ రూ.400 వరకూ పలికింది. నాటినుంచీ ధర పతనమవుతూనే వస్తోంది. ఇదిలా ఉండగా, కోల్డ్ స్టోరేజీల్లో నిల్వ ఉంచిన పంట దిగుబడిని మార్కెట్కు తరలించాలంటే అక్కడి నిర్వాహకులకు ఒక్కో బ్యాగ్కు రూ.110 చొప్పున చెల్లించాలి. ప్రస్తుత పరిస్థితుల్లో స్టోరేజీ, రవాణా చార్జీలు భరించలేని రైతులు ఎవరూ అటువైపు కన్నెత్తి కూడా చూడటం లేదు. దీంతో ఒక్క ఆగ్రా జిల్లాలోనే 240 వరకూ కోల్డ్స్టోరేజ్లుండగా, అధిక శాతం తమ ప్రిజర్వేషన్ మిషన్లను స్విచ్ ఆఫ్ చేసేశాయి. వాటిలో ఉంచిన సరుకు కుళ్లిపోతుండటంతో ఇప్పటి వరకూ 2.5లక్షల టన్నులకు పైగా ఆలుగడ్డలను పశువులకు మేతకోసం   రోడ్ల వెంబడి పారబోశారు.
agra, disembaru 17: aaluu raituku gaddukalam daapurinchindi. ennaduu lenividhamgaa aalugaddala dhara okkasariga patanamaindi. holsel marketlo 50 kejeela byag kevalam roo.10 matrame palukutondi. ante kilo dhara kevalam 20paisale annamata. gatha juulailoo ide byag roo.400 varakuu palikindi. naatinunchii dhara patanamavutune vastondi. idila undagaa, cold storageyllo nilva unchina panta digubadini marketku taralinchaalante akkadi nirvaahakulaku okko byagku roo.110 choppuna chellinchaali. prastuta paristhitullo storagey, rawana chaarjeelu bharinchaleni raitulu evaruu atuvaipu kannetti kuudaa chudatam ledu. deentho okka agra jillaalone 240 varakuu koldstoragelunda, adhika saatam tama preservation mishanlanu switch af chesesai. vaatilo unchina saruku kullipotundatamto ippati varakuu 2.5lakshala tannulaku paiga aalugaddalanu pasuvulaku metakosam   rodla vembadi paarabosaaru.